
PËR NJË SHTESË FONDI NË BUXHETIN E VITIT 2016, MIRATUAR PËR MINISTRINË E DREJTËSISË, PËR PAGESËN E KOSTOVE DHE SHPENZIMEVE ADMINISTRATIVE PËR ÇËSHTJEN E ARBITRAZHIT NDËRKOMBËTAR NR. ARB/14/26, “ALBANIABEG AMBIENT SHPK, M. ANGELO NOVELLI DHE COSTRUZIONI S.R.L. KUNDËR REPUBLIKËS SË SHQIPËRISË”

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar dhe të nenit 13, të ligjit nr. 147/2015, “Për buxhetin e vitit 2016”, me propozimin e ministrit të Drejtësisë, Këshilli i Ministrave

VENDOSI:

1. Ministrisë së Drejtësisë, në buxhetin e miratuar për vitin 2016, t’i shtohet fondi 125 000 (njëqind e njëzet e pesë mijë) dollarë, për të përballuar kostot dhe shpenzimet administrative për çështjen e arbitrazhit ndërkombëtar nr. ARB/14/26, “Albaniabeg Ambient sh.p.k., M. Angelo Novelli dhe Costruzioni S.R.L. kundër Republikës së Shqipërisë”, që zhvillohet në Qendrën Ndërkombëtare për Zgjidhjen e Mosmarrëveshjeve të Investimit (ICSID).
2. Fondi i përcaktuar në pikën 1, të këtij vendimi, t’i transferohet Ministrisë së Drejtësisë për të bërë pagesën, i konvertuar në lekë me kursin e këmbimit të Bankës së Shqipërisë, në datën kur do të kryhet pagesa. 
3. Ky efekt financiar të përballohet nga fondi i kontingjencës i buxhetit të shtetit, miratuar për vitin 2016. 
4. Ngarkohen Ministria e Drejtësisë dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

